Lugano

Lugano estas la plej granda urbo de Kantono Tiĉino en Svislando. Ĝi havis 63 185 loĝantojn je la 31-a de decembro 2018.

 Geografio 
La urbo situas apud la Lago de Lugano (Lago di Lugano) kaj estas ĉirkaŭita de tri montoj: oriente estas Monte Brè (925 m), okcidente estas Monte San Salvatore (912 m) kaj la monto Sighignola (1400 m) situas sur la kontraŭa lagobordo.

 Trafiko 
Lugano situas ĉe la internacia trajnlinio tra la Gotardo de Bazelo respektive Zuriko tra Chiasso kaj Como al Milano kaj la fervojlinio paralela al nacia aŭtoŝoseo A2. Okcidente de la urbo situas la regiona flughaveno Lugano-Agno.

 Universitata urbo 
Ek de 1996 Lugano estas la sidejo de la Universitato de Itala Svislando, la unua universitato en Tiĉino kaj la unua itallingva universitato de Svislando. Krome samurbe poste aldoniĝis la anglalingva universitato Franklin de Svislando. Laŭ la stato de 2023 la esperantisto Chris Dawson estas docento en ambaŭ.

 Famuloj 
En Lugano mortis:
 hungara verkisto Gábor Vaszary
 hungara geologo Éva Saáry
 hungardevena grafikisto Imre Reiner.

 Interesaĵoj 
El arkitektura vidpunkto estas multaj interesaĵoj: belaj malnovaj konstruaĵoj kaj samloke kelkaj ekzemploj de moderna arkitekturo.
Apud la digo de Melide situas Swissminiatur, miniaturparko pri Svislando. Krome estas la MASILugano, nome muzeo pri moderna arto.

Lugano estas ankaŭ grava financa centro: multaj bankoj havas sian sidejon tie.

 Lugano kaj Esperanto 
En 2011 Lugano gastigis la Ĝeneralan Kunvenon de Svisa Esperanto-Societo.

 Vidu ankaŭ 
 Lugano (stacidomo)
 Lugano FLP (stacidomo)
 Paradiso (stacidomo)
 Eŭrovido-Kantokonkurso 1956
 Tramtransporto en Lugano
 Trolebusa transporto en Lugano

 Eksteraj ligiloj 

 Oficiala retejo de la urbo Lugano
 Lugano Monte Bre
 Universitato de itallingvo Svislando
 Retejo de la turisma oficejo


Kategorio:Lugano okcidenta (komunumaro)
Lugano
Kategorio:Urboj de Svislando